Source: http://www.druckeria.ro/tag/ineu/
Timestamp: 2019-05-22 09:12:49+00:00

Document:
ineu Archives - Druckeria
Toate acestea, în primul sezon. Unul în care observatorii de joc s-au lăsat înduplecați doar de prezența masivă a galeriei pentru a da drumul unor partide, pe terenuri improprii, pline de cratere. Un sezon în care roaba electrică a ținut loc de targă la Urseni, o deplasare la Racovița a fost așteptată cu nerăbdarea uneia în Ștefan cel Mare ori Arad, iar „cercul de foc” de la meciul din nocturnă, de pe „Știința”, cu AS Nădrag, a făcut înconjurul planetei.
Filed Under: Poli Timisoara, Stire de ultima ora Tagged With: asu politehnica, cugir, divizia b, ineu, Leucusesti, promovare, racovita, ripensia
Liga a III-a | Doar Timișoara a rămas interzisă oaspeților! Giarmata pierde acasă cu Motru; Hunedoarei îi plac deplasările în Arad
Etapă nebună în C4, favorabilă noului lider, ASU Politehnica. Victoria cu 2-0 a alb-violeților de ieri, în fața Metalurgistului Cugir, i-a propulsat pe primul loc, la 3 puncte distanță de pluton. O rundă a oaspeților, cu excepția celor două meciuri disputate la Timișoara, vineri, pe „CFR”, și ieri, pe „Știința”.
Rezultate suprinzătoare în această etapă, una dintre surprize înregistrându-se ieri, la Giarmata. Millenium a cedat chiar în propriul fief în fața uneia dintre formațiile modeste ale seriei, Minerul Motru. Singurul gol al întâlnirii a fost înscris de Ghighilicea, în minutul 73, aceasta fiind, de altfel, prima reușită a gorjenilor din actualul sezon.
FC Hunedoara se simte bine în deplasările din județul Arad, acolo unde a obținut toate punctele de până acum. După succesul cu 2-0 din prima etapă de la Sebiș, trupa de sub Furnale s-a impus cu 3-1 ieri la Ineu. Bozian a deschis scorul pentru oaspeți în minutul 14, stabilind și scorul pauzei. Imediat după scurgerea unei ore de joc, Hunedoara și-a dublat avantajul, prin reușita lui Drăgoescu. Ineuanii au revenit în joc pe final, prin reușita din minutul 80 a nou-intratului Filimon, însă lovitura de pedeapsă transformată de același Bozian, în prelungiri, a pecetluit soarta meciului.
Național Sebiș a bifat prima victorie stagională, în deplasarea de ieri, de la Alba Iulia, în fața nou-promovatei Performanța Ighiu. Unicul gol al meciului a fost semnat de Avramescu, cu două minute înaintea pauzei. Gazdele puteau salva măcar un punct, însă golgheterul Bălaș a ratat de la punctul cu var, în minutul 90.
În clasamentul golgheterilor, niciun fotbalist nu a reușit să se desprindă, nu mai puțin de cinci jucători fiind la egalitate pe prima poziție:
3 goluri: Mazarache (Craiova II), Chelaru (Cugir), I. Radu (Cugir), Bozian (Hunedoara), Fotescu (Filiași);
2 goluri: Pribac (Deva), Bălaș (Ighiu), Telescu (Mama Mia), Silaghi (Mama Mia), Bădăuță (Politehnica), Dobricean (Lugoj).
Rezultatele și marcatorii etapei a 3-a din C4:
Millenium Giarmata – Minerul Motru 0-1 (Ghighilicea 73)
ASU Politehnica Timişoara – Metalurgistul Cugir 2-0 (Bădăuță 24, Giuricici 82)
CS Ineu – FC Hunedoara 1-3 (Filimon 80 – Bozian 14, 90, Drăgoescu 61)
Performanţa Ighiu – Naţional Sebiş 0-1 (Avramescu 43)
Filed Under: Fotbal Tm, Stire de ultima ora Tagged With: arad, asu politehnica, giarmata, hunedoara, ineu, mama mia, metalurgistul cugir, sebis
Cupa României | Calificări dramatice pentru Ineu, Cugir și Craiova II
Stoichescu (nr. 26), în duel cu Sorin Botiș Foto: sportarad.ro
Trei formații din C4 s-au calificat în turul V din Cupa României, după meciurile disputate ieri după-amiază. CS Ineu a reușit să întoarcă pe final rezultatul în fața divizionarei secunde Șoimii Pâncota, Metalurgistul Cugir a tranșat la loviturile de departajare duelul de la Jucu, iar CSU Craiova II a câștigat derby-ul „sateliților”, cu Pandurii II, în prelungiri. Eliminare de asemenea dramatică pentru CSM Lugoj, învinsă pe teren propriu de UTA Bătrâna Doamnă, printr-un penalti dictat în prelungirile partidei.
CSM Lugoj – UTA Bătrâna Doamnă 1-2
Aproape 1.000 de spectatori au luat parte la unui dintre cele mai interesante dueluri din turul 4 al Cupei României. La Lugoj, gazdele s-au remarcat prin calificarea en fanfare în această fază (5-1), în vreme ce nou-promovata în liga secundă din Arad s-a remarcat în această vară în primul rând prin liniște, ceea ce nu s-a întâmplat la Pâncota, Caransebeș sau Reșița.
Alb-roșii au deschis scorul pe malul Timișului în minutul 15, prin Curtuiuș, însă la pauză avea să se înregistreze egalitate pe tabelă, după de Flavius Vlădia a transformat un penalti în minutul 37. În partea a doua, viața lugojenilor s-a îngreunat din cauza celor două eliminări suferite de Mânecan (min. 49) și Ardelean (min. 90+1). UTA a dat în cele din urmă lovitura în al treilea minut de prelungiri, prin Szabolcs Szekely, precis de la punctul cu var.
CSM Lugoj (antrenor Cosmin Petruescu): Rusu – Miculescu, Loga, Buliga, Mânecan, Ardelean – Precupanu, Vlădia, Poiană, Dobricean – Stoichescu. Au mai intrat Vânătu, Socaci și Velcotă.
UTA Bătrâna Doamnă (antrenor Roland Nagy): Anca Trip – Polgar, Botiș, Manea, Filaret – Strătilă, Chindriș, Jorza, Hlistei – Man – Curtuiuș. Au mai intrat Rus, Vlad, Szekely și Sorian.
CS Ineu – Șoimii Pâncota 2-1
Ineul nu se dezminte! Deși nu a făcut mutări spectaculoase pe piața transferurilor, fiind cotată să încheie în a doua jumătate a clasamentului în Liga a III-a, trupa lui Cristian Sculici e una dintre surprizele Cupei României. Ineuanii își continuă parcursul în competiția K.O. după ce s-au impus spectaculos în derby-ul județean cu divizionara secundă din Pâncota.
Elevii lui Ionuț Popa și-au respectat statutul de favoriți, cel puțin în prima repriză. Issa a deschis scorul pentru gruparea din Podgorie, avantaj pe care „șoimii” aveau să-l păstreze până în minutul 71. Atunci, Huțanu a restabilit egalitatea pentru ineuani, care au prins curaj și au înscris și golul victoriei, în minutul 86, dintr-un penalti transformat de cel mai experimentat jucător din lot, Bier.
CS Ineu (antrenor Cristian Sculici): Bujor – Popovici, Wild, Tudoroiu, Hulbăr – Bier – Kocsis, Stănaia, Filimon – Mașniță. Au mai intrat Tomuț, Ciocan și Șulumberchean.
Șoimii Pâncota (antrenor Ionuț Popa): Sălăjan- Doda, Pascariu, Rusu, Siminic – Fuchs, Pavel – Leucuța, Issa, Pirtea – Oprea. Au mai intrat Ousmane, Cuedan și Gâlcă.
Unirea Jucu – Metalurgistul Cugir 2-2 (3-4 pen.)
Meci dramatic și la Jucu, acolo unde Metalurgistul Cugir a reușit o calificare la loteria penaltiurilor în dauna Unirii din localitare, în fața căreia se înclina de două ori în această vară în meciurile de verificare.
Gazdele au condus la pauză, prin golul înscris de Pop, în minutul 34. La patru minute de la reluare, nou-venitul Goșa a egalat pentru metalurgiști, însă Petrache a readus trupa din Jucu în avantaj, în minutul 62. Cugirenii au continuat să atace însă, iar Bold a găsit drumul spre golul egalizator, în minutul 81.
După 30 de minute fără gol în prelungiri, s-a trecut la executarea loviturilor de departajare, unde câștig de cauză a avut trupa din județul Alba. Pentru Cugir au punctat Coronea, Piko, Chelaru și Necșulescu, doar Bold fiind ghicit de portarul Horvath. De partea cealaltă, clujenii au înscris prin Moț, Petrache și Luca, în vreme ce Gavrilescu și Moldovan au ratat de la punctul cu var.
Unirea Jucu (antrenor Gică Barbu): Horvath – Petrache, G. Luca, Maxim, I. Pop, P. Pop, R. Vulpe, Budăcan, Coti, L. Turcu, D. Gavrilescu. Au mai intrat Moldovan, Gliga și Moț.
Metalurgistul Cugir (antrenor Marius Opric): Tiut – Bold, Goșa, Piko, Huțanu, Neagu, Necșulescu, Chelaru, L. Moldovan, Itu, Cîrstean. Au mai intrat Negru, Ghergar, Goronea și Șuteu.
CSU II Craiova – Pandurii II Târgu Jiu 2-1
Derby-ul „sateliților” din C4 a programat un meci pe muchie de cuțit aseară, la Ișalnița. Gazdele s-au văzut conduse pe tabelă încă din minutul 4, când Lăzărescu a înscris în propria poartă. Avantajul fragil al gorjenilor a fost păstrat până la pauză, însă în minutul 50, Craiova a restabilit egalitatea prin Mazarache. Ambele echipe și-au mai creat situații periculoase în cele 40 de minute rămase din joc, însă gazdele au dat în cele din urmă lovitura, în cel de-al doilea minut de prelungire, prin Armășelu.
CSU II Craiova (antrenor Daniel Mogoșanu): L. Popescu – Ghincea, Cicoteală, Lăzărescu, Briceag – Gârbiță, Iuga – L. Scarlat, Manea, Bancu – Mazarache. Au mai intrat Petre, Jurj, Georgescu și Armășelu.
Pandurii II Târgu Jiu (antrenor Claudiu Mocioi): Lazăr – Trifu, Erico, Brânzan, Trocan – Bârlan – Pârcălabu, Al. Dan, Dodoi, Munteanu – Cocină. Au mai intrat Negrescu, Șendroiu, Mărgărit.
Iată rezultatele înregistrate ieri, în turul 4 din Cupa României:
Unirea Brânceni (TR) – FC Olt Slatina (OT) 2-0, Bucovina Rădăuţi (SV) – FCM Baia Mare (MM) 3-4, Cetatea Târgu Neamţ (NT) – Bucovina Pojorâta (SV) 0-3, Atletico Vaslui (VS) – Ştiinţa Miroslava (IS) 3-1, Unirea Jucu (CJ) – Metalurgistul Cugir (AB) 5-6, CS Oșorhei (BH) – FC Bihor Oradea (BH) 2-1, CS Ineu (AR) – Şoimii Pâncota (AR) 2-1, CSM Lugoj (TM) – UTA Bătrâna Doamnă (AR) 1-2, Flacăra Moreni (DB) – SCM Piteşti (AG) 3-1, FC Delta Dobrogea Tulcea (TL) – FC Farul Constanţa (CT) 2-0, FC Viitorul II (CT) – Dunărea Călăraşi (CL) 3-0, Gloria Popeşti Leordeni (IF) – ACS Berceni (IF) 1-3, FC Metaloglobus (B) – CS Ştefăneşti (IF) 2-1, CS Afumaţi (IF) – Unirea Slobozia (IL) 6-3.
Astăzi, de la ora 17.30, Ripensia Timișoara primește vizita divizionarei secunde FC Caransebeș, pe terenul „Tehnomet” din Ciarda Roșie. Alte două partide se mai joacă astăzi: Unirea Cristuru Secuiesc (HR) – ASA Târgu Mureş II (MS) și CS Păuleşti (PH) – Chindia Târgovişte (DB).
Filed Under: Fotbal Tm, Stire de ultima ora Tagged With: craiova, csm lugoj, cugir, farul constanta, flacara moreni, ineu, pandurii, unirea jucu, uta
Cupa României: Trei dueluri între formațiile din C4; Ripensia și Mama Mia se întâlnesc pe Tehnomet
Federația Română de Fotbal a anunțat astăzi, pe site-ul oficial, programul celui de-al treilea tur din Cupa României. În această fază, au fost introduse în urne toate formațiile de Liga a III-a rămase, alături de cele 21 de formații calificate din turul secund.
Turul al treilea al competițieie K.O. va avea loc miercurea viitoare (12 august), de la ora 17.30, pe terenul formației mai slab clasate în sezonul trecut.
În Timișoara, se va desfășura un singur joc din această fază, cel dintre Ripensia Timișoara și Mama Mia Becicherecu Mic. Formația din Liga a IV-a a obținut o calificare en fanfare în această fază, după 5-0 săptămâna trecută, chiar la Reșița, cu CSM Școlar. În schimb, Mama Mia va intra abia acum în competiție, dată fiind clasarea bună din sezonul trecut al Ligii a III-a. Meciul dintre Ripensia și Mama Mia (un derby timișorean, până la urmă, după ultimele informații), se va disputa miercurea viitoare, de la ora 17.30, pe terenul „Tehnomet”, din Ciarda Roșie.
În această fază, au intrat, de altfel, toate formațiile ce au evoluat anul trecut în Liga a III-a și care nu participaseră încă în Cupă. Cum împerecherile s-au făcut pe criterii georgrafice, vom avea parte de trei dueluri între viitoarele componente ale Seriei a IV-a:
CSU Craiova II – Minerul Motru
Alte trei viitoare adversare ale lui ASU Politehnica vor fi implicate în turul 3 din Cupa României. E vorba despre Metalurgistul Cugir, care va întâlni, în deplasare, Sănătatea Cluj, și Pandurii II Târgu Jiu, care va juca, tot în deplasare, cu una dintre revelațiile primelor etape, Șoimul Băița (formație ce evoluează în Liga a IV-a Hunedoara).
Iată programul complet al acestei faze a Cupei României:
ACS Bucovina Rădăuți (SV) – CSM Sighetul Marmației (MM), stadionul Municipal (Rădăuți, jud. Suceava)
AS Rapid Dumești (IS) – CS Știința Miroslava (IS), stadionul Comunal (Dumești, jud. Iași)
FC Cetatea Tg. Neamț (NT) – SCM Petrotub Roman (NT), stadionul Cetate (Târgu Neamț, jud. Neamț)
Atletico Vaslui (VS) – CS Aerostar Bacău (BC), stadionul Municipal (Vaslui, jud. Vaslui)
Euromania Dumbrăveni (VN) – ACS FC Delta Dobrogea Tulcea(TL), stadionul Comunal (Dumbrăveni, jud. Vrancea)
AS Victoria Muntenii Buzău (IL) – AFC Unirea 04 Slobozia (IL), stadionul Comunal (Muntenii Buzău, jud. Ialomița)
AS Unirea Cristuru Secuiesc (HR) – ACS Sepsi OSK Sfântu Gheorghe (CV), stadionul Orășenesc (Cristuru Secuiesc, jud. Harghita)
CN Dinicu Golescu Câmpulung (AG) – SCM Argeșul Pitești 2012 (AG), stadionul Municipal (Câmpulung Muscel, jud. Argeș)
ACS Unirea Brânceni (TR) – CS Sporting Roșiori 2008 (TR), stadionul Comunal (Brânceni, jud. Teleorman)
As. Sp. Milcov (OT) – ACS FC Olt Slatina (OT), stadionul Metalurgistul (Slatina, jud. Olt)
ACS Șoimul Băița (HD) – CS Pandurii Târgu Jiu 2 (GJ), stadionul Comunal (Crăciunești, jud. Hunedoara)
Club Sportiv U Craiova SA 2 (DJ) – CS Minerul Motru 2008 (GJ), stadionul Comunal (Mischii, jud. Dolj)
CS Unirea Jucu (CJ) – FC Zalău (SJ), stadionul Comunal (Jucu, jud. Cluj)
CS Sănătatea Servicii Publice Cluj (CJ) – CF Metalurgistul Cugir 1939 (AB), stadionul Clujana (Cluj-Napoca, jud. Cluj)
CS Ineu (AR) – CS Național Sebiș (AR), stadionul Central (Ineu, jud. Arad)
AS FC Ripensia Timișoara (TM) – CS Nuova Mama Mia Becicherecu Mic (TM), stadionul Tehnomet (Timișoara , jud. Timiș)
CS Millenium Giarmata (TM) – CS Vulturii 2009 (TM), stadionul Nicu Moraru (Giarmata, jud. Timiș)
ACS Gloria Popești Leordeni (IF) – CS Tunari (IF), stadionul Inter Gaz (Popești-Leordeni, jud. Ilfov)
AS Voința Snagov (IF) – CS Afumați (IF), stadionul Voința (Ghermănești, jud. Ilfov)
CS Ștefănești (IF) – SC Juventus București, stadionul Dumitru Mătărău (Ștefănești, jud. Ilfov)
CSM Flacăra Moreni (DB) – CS Concordia Chiajna 2 (IF), stadionul Flacăra (Moreni, jud. Dâmbovița)
FC Dinamo 1948 SA 2 (B) – SC FC Metaloglobus SA, stadionul Romprim (București)
Fotbal Club Viitorul 2 SA (CT) – AFC Săgeata Năvodari (CT) – NU SE DISPUTĂ *
CS Păulești (PH) – FC Fortuna Poiana Câmpina (PH) – NU SE DISPUTĂ *
ASA Târgu Mureș 2 (MS) – ACS Corona 2010 Brașov (BV) – NU SE DISPUTĂ *
CSC Sânmartin (BH) – CS Oșorhei (BH) – NU SE DISPUTĂ *
*) Săgeata Năvodari, Fortuna Poiana Câmpina, Corona Brașov și CSC Sânmartin s-au retras din competițiile FRF
Turul al patrulea al Cupei României, la care vor participa cele 26 de echipe calificate din faza a treia, plus 10 echipe din Liga 2, este programată să aibă loc miercuri, 26 august, ora 17:30.
Filed Under: Fotbal Tm, Stire de ultima ora Tagged With: craiova, cugir, cupa romaniei, ineu, mama mia, motru, pandurii, ripensia, sebis, vulturii

References: CSM 

CSM 

CSM 
 CSM 
 csm 
 CSM 
 CSM 

CSM